கேள்வி: தமிழ்க் கலைக்களஞ்சியங்கள் - அபிதானகோசம், அபிதான சிந்தாமணி குறித்து விரிவாக சொல்லுங்கள்.
பதில்: தமிழில் முதலில் தோன்றிய கலைக்களஞ்சியங்கள் இலக்கியக் கலைக்களஞ்சியங்களே ஆகும். அபிதானகோசம் மானிப்பாய் ஆ. முத்துத்தம்பிப்பிள்ளை அவர்களால் தொகுக்கப்பட்டு, யாழ்ப்பாணம் ஆறுமுக நாவலர் அச்சுக்கூடத்தில் பதிப்பிக்கப்பட்டு, 1902 ம் ஆண்டு வெளியிடப்பட்டது. அபிதானகோசத்திலும் விரிவாகவும் விடயப் பரப்பிலே ஆழமாகவும் அமைந்து வெளிவந்தது அபிதான சிந்தாமணி ஆகும். இது மதுரைத் தமிழ்ச் சங்கம் வெளியீடாக 1910 ஆம் ஆண்டு வெளிவந்தது. அபிதான சிந்தாமணி ஆ. சிங்காரவேலு முதலியார் கடின உழைப்பின் ஆக்கம் ஆகும்.
கேள்வி: தமிழ்க் கலைக்களஞ்சியங்கள் - தமிழ்க் கலைக்களஞ்சியம் பற்றி நீங்கள் என்ன அறிந்துள்ளீர்கள்?
பதில்: தமிழின் முதல் விரிவான பல் துறைக் கலைக்களஞ்சியம் தமிழ்க் கலைக்களஞ்சியம் (நூல்) ஆகும். தி. சு. அவினாசிலிங்கம் செட்டியார் தலைமையில் தமிழ் வளர்ச்சிக் கழகம் 1947 ஆம் ஆண்டு தமிழ்க் கலைக்களஞ்சியம் உருவாக்கும் பணிகளை ஆரம்பித்தது. பெரியசாமி தூரன் நெறிப்படுத்தி, பல நூறு அறிஞர்கள், பேராசிரியர்கள், பதிப்பாசிரியர்களின் கூட்டுழைப்பாக 10 தொகுதிகளாக 1954 - 1968 காலப் பகுதியில் தமிழ்க் கலைக்களஞ்சியம் வெளிவந்தது.
கேள்வி: தமிழ்க் கலைக்களஞ்சியங்கள் - அறிவியல், வாழ்வியல் கலைக்களஞ்சியங்கள் குறித்து விரிவாக சொல்லுங்கள்.
பதில்: 1980 களில் தமிழில் துறைசார் கலைக்களஞ்சியங்கள் வெளிவரலாயின. இவற்றுள் தமிழ்ப் பல்கலைக்கழகம், தஞ்சாவூர் அறிவியல், பொறியியல் துறைகளுக்கென வெளியிடப்பட்ட அறிவியல் களஞ்சியம், மானுடவியல், சமூக அறிவியல் துறைகளுக்கு என வெளியிடப்பட்ட வாழ்வியற் களஞ்சியம் முக்கிய படைப்புகள் ஆகும்.
கேள்வி: தமிழ்க் கலைக்களஞ்சியங்கள் - இணையக் கலைக்களஞ்சியங்கள் என்பது என்ன?
பதில்: 1990 களின் பிற்பகுதி, 2000 களில் இணையத்தில் தமிழில் பல்வகைத் தகவல்களைத் தொகுக்கும் முயற்சிகள் நடைபெற்றன. இவற்றுள் இன்தாம், தமிழ்க் களஞ்சியம் (இணையத் தமிழ் கலைக்களஞ்சியம்) ஆகியன குறிப்பிடத் தக்கன. இணையம் ஊடாக பயனர்கள் தொகுக்கும் விக்கிப்பீடியா பன்மொழிக் கலைக்களஞ்சியத் திட்டத்தின் தமிழ்ப் பிரிவான தமிழ் விக்கிப்பீடியா 2003 ஆம் ஆண்டு தொடங்கப்பட்டது.
கேள்வி: தமிழ்க் கலைக்களஞ்சியங்கள் - சமூக தாக்கம் பற்றி விளக்கவும்.
பதில்: முதன்மைக் கலைக்களஞ்சியங்கள் பாரிய சமூக, மொழியியல் தாக்கத்தை ஏற்படுத்த வல்லன. சுதந்திர இந்தியாவில் தமிழ்க் கலைக்களஞ்சியத்தின் ஆக்கம் தமிழையும், தமிழ்ச் சமூகத்தையும் நவீனப்படுத்தியதில் ஒரு முக்கிய பங்காற்றியது. எனினும் தமிழ்க் கலைக்களஞ்சியத்தின் வீச்சு தொடர்ச்சியாக பேணப்படவில்லை.[http://www.jeyamohan.in/?p=725 பெரியசாமி தூரன்] தமிழ்நாட்டில் ஆங்கில மொழிக் கல்வி மேலோங்கிய பின்னர் தமிழ்க் கலைக்களஞ்சியங்களின் பயன்பாடு அருகியது, அவற்றைத் தொடர்ச்சியாக இற்றைப்படுத்த வேண்டிய தேவையும் குறைந்தது. இன்றும் தமிழ் வழிக் கல்வி மாணவர்களுக்கு அவசியமான ஒரு தகவல் மூலமாக தமிழ்க் கலைக்களஞ்சியங்கள் உள்ளன. தமிழ்க் கலைக்களஞ்சியங்களே தமிழில் பல்துறைத் தகவல்களை எழுதுவதற்கு அடித்தளம் இட்டன. தமிழ்க் கலைக்களஞ்சிய ஆக்கத்தின் போது புதிய கலைக்சொற்கள், நடைகள் அறிமுகப்படுத்தப்பட்டன. இவ்வாறு அறிவியல் தமிழ் தமிழ்க் கலைக்களஞ்சியங்கள் வளர்த்தன.
கேள்வி: தமிழ்க் கலைக்களஞ்சியங்கள் - இவற்றையும் பார்க்க பற்றி தகவல் சொல்.
பதில்: * தமிழ் அகராதி * தமிழ்ப் பல்கலைக்கழகம், தஞ்சாவூர் * தமிழ் வளர்ச்சிக் கழகம்